મામલો કાયદાની અસરકારકતાનો નથી, પરંતુ નિરીક્ષણના અભાવ અને નિરીક્ષણ સમિતિની ગેરહાજરી અને તેને પરિણામે સર્જાતી દુર્દશાનો છે. તમામ સીસીઆઈની જેજે એક્ટ હેઠળ નોંધણી કરાવવાની જરૂર છે અને દરેક જિલ્લામાં બાળ સંરક્ષણ અધિકારી, બાળ કલ્યાણ સમિતિ અને જુવેનાઇલ જસ્ટિસ બોર્ડની જરૂર છે. જોકે, વ્યવહારમાં, આ સંસ્થાઓ ચલાવતા લોકો દ્વારા સત્તા અને નાણાંના વ્યાપક દુરુપયોગને રોકવા માટે તેમનું કાર્ય પૂરતું અસરકારક નથી. એનસીપીસી સર્વેક્ષણ દર્શાવે છે કે કુલ સીસીઆઈના માત્ર 32% જેજે એક્ટ હેઠળ રજીસ્ટર થયા હતા, જ્યારે 33%ની કોઈ પણ તંત્રમાં નોંધણી કરાઈ નથી. મહિલા અને બાળ વિકાસ મંત્રાલય, સંકલિત ચાઇલ્ડ પ્રોટેક્શન સ્કીમ હેઠળ સીસીઆઇ (CCI) ને ભંડોળ પૂરું પાડે છે અને તેની ફરજ બને છે કે તે નૈતિક દુર્વ્યવહાર અટકાવવા માટે સામાજિક ઓડિટ કરાવે. જો કે, કાં તો આ સંસ્થાઓને કોઈપણ નિયમિત તપાસ વિના કાર્ય કરવાની મંજૂરી આપી દેવામાં આવે છે અથવા તો મુઝફ્ફરપુર સીસીઆઈના કિસ્સામાં બન્યુ તેમ, બહુવિધ રાજ્ય એજન્સીઓ દ્વારા વર્ષોથી તપાસ કરવામાં આવી રહી હોવા છતાં બેરોકટોક વ્યાપક દુર્વ્યવહાર થતો રહે છે.